text: Mel Thom
  Mel Thom | ||
  persoanlike bysûnderheden | ||
  echte namme | Melvin Thom | |
  nasjonaliteit | Amerikaansk | |
  berne | 28 july 1938 | |
  berteplak | Schurz (Nevada) | |
  etnisiteit | Noardlik Pajût | |
  wurkpaad | ||
  berop/amt | yngenieur | |
  aktyf as | aktivist | |
  jierren aktyf | 1958 – no |
  Libben en karriêre[bewurkje seksje | boarne bewurkje]
  Thom waard yn 1938 berne yn Schurz, yn 'e Amerikaanske steat Nevada, it haadplak fan it Walker River Pajût Yndianereservaat. Hy is in Noardlike Pajût en in lid fan 'e federaal erkende Walker River Pajût Stamme. Thom folge it middelber ûnderwiis oan 'e Lyon County High School yn Yerington. Neitiid learde er foar yngenieur oan 'e Brigham Young Universiteit (BYU) yn Provo, yn 'e steat Utah.
  Yn syn studintetiid wie Thom trije jier lang de foarsitter fan 'e Tribe of Many Feathers Club oan 'e BYU. Letter tsjinne er ek as foarsitter fan 'e Súdwestlike Regionale Yndiaanske Jeugdried. Hy rekke ein 1950-er jierren belutsen by de striid foar Yndiaanske boargerrjochten. Yn 1961 wie Thom ien fan 'e oprjochters fan 'e Nasjonale Yndiaanske Jeugdried (NIYC), yn 'e mande mei û.o. Clyde Warrior, Della Hopper en Viola Hatch.
  Literartuer[bewurkje seksje | boarne bewurkje]
  - Cobb, Daniel M., Native Activism in Cold War America: The Struggle for Sovereignty, 2008 (University Press of Kansas), ISBN 978-0 70 06 15 971.
  - Shreve, Bradley Glenn, Red Power Rising: The National Indian Youth Council and the Origins of Intertribal Activism, 2007 (Universiteit fan Nij-Meksiko), s. 159, passym.
  Boarnen, noaten en/as referinsjes: |
  Foar boarnen en oare literatuer, sjoch ûnder: References, op dizze side. |